ҚАЗАҚТЫҢ ДАУЫ "ТОКАЛКА"
"ҚАЗАҚТЫҢ ДАУЫ "ТОКАЛКА"" | "https://abai.kz/post/43965"
TITLE: ҚАЗАҚТЫҢ ДАУЫ "ТОКАЛКА"
URL: https://abai.kz/post/43965
META: "ҚАЗАҚТЫҢ ДАУЫ "ТОКАЛКА"" | "https://abai.kz/post/43965"
DATE: 09.03.2016
AUTHOR(s): Абай-Ақпарат
TOTAL WORDS: 176
TEXT: Озды ма, Пәлен, ойбай не? Тозды ма, Түген, ойбай, не? Қазақтың дауы – "токалка", Қазақтың жауы – “той бәйге” "Мал" болып жүріп, мал таптық, Тақымды құртты, "талтақтық". Қазақтың дауы - "госязык" Қазақтың жауы – жалтақтық. Пейілі әбден тарылып, Шіріген байдың бәрі ұлық. Қазақтың дауы - "преемник", Қазақтың жауы – кәрілік. Шекпенді жолы теп-тегіс, Шенсіздің жолы кептеліс. Қазақтың дауы – "ру талас" Қазақтың жауы – бет тебіс. “Тас атса дұшпан, аспен ұр”, Отбасың үшін тас кемір. Қазақтың дауы- "ресми тіл", Қазақтың жауы - басқа "мир". Тұлғаға сырттан түкірдік, Табанда жатыр, шүкірлік. Қазақтың дауы- Шыңғыс хан, Қазақтың жауы - бүкірлік. Дәстүр мен салтты талақтар, Құтырды "қысқа балақтар". Қазақтың дауы- "паранджа”, Қазақтың жауы – “салафтар”. Аз емес, Алаш алтаулық, Алтауды құртқан аңқаулық. Қазақтың дауы - "Ананди", Қазақтың жауы - жалқаулық. Дені сау жанды кем, қор ғып, Шеттесе, оған ең қорлық. Қазақтың дауы - "гостендер", Қазақтың жауы- жемқорлық. “Мінгізер атың ағаш па?” Үндеме онда, жақ ашпа. Қазақтың дауы- жершілдік, Қазақтың жауы- “ағашка”. Күтіп тұр, талай алда сын, Қанатың халқым талмасын. Қазақтың дауы таусылып, Қазақтың жауы қалмасын! СЕРІК АБАС-ШАХ Facebook-тегі парақшасынан
